رپورټ: د صدر زرداري د حقاني ډلې خلاف د کاروائي ژمنه
حقاني ډلې خلاف د کاروائي په مسله د امریکې او پاکستان په منځ کې تاؤتریخوالی موجود دی
د پاکستان صدر آصف علي زرداري وئیلې د حقاني شبکې د نوغي ویستلو د پاره به د امریکې سره په شریکه کار کوي. د اخبره صدر زرداري د پاکستان په سفر د امریکې د کانگرس غړو یوې ډلې سره په لیده کاته کې کړې ده. د امریکې د ایسو سې ایټډ پریس ای پې خبرې ادارې د یو رپورټ ترمخه د صدر زرداري سره په لیده کاته کې شامل مائیکل میک کال وئیلې دا نه ده معلومه چې آیا د پوځ د اثر په موجودگۍ کې صدر زردارې دا اختیار لري چې د حقاني ډلې خلاف د کاروائي په حقله خپله ژمنه سر ته اورسولی شي. مائیکل میک کال چې د امریکې د قامي تحفظ ادارې هوم لینډ سکیورټي ډپارټمنټ حیت مشر دی دا هم وئیلې صدر زرداري د امریکې د طرفه د امداد د نبدولو دړکې رد کړې که چرې پاکستان د حقاني ډلې په شان د نورو شبکو خلاف گامونه نه پورته کوي. امریکائي چارواکې وائي د حقاني ډلې وسله وال د پاکستان په شمالي وزیرستان قبائیلي سیمه کې مشته دي او افغانستان کې د په امریکائي ځواکونو حملې کوي. پاکستان تراوسه پورې د امریکې د طرفه د حقاني ډلې خلاف د کاروائي فشار رد کړی دی. اسلام آباد وائي پاکستان دومره وسائیل نه لري چې په یو وخت د جنگیالو خلاف په مختلفو سنگرو اوجنگیږي. هم د حقاني ډلې خلاف د کاروائي په مسله د امریکې او پاکستان په منځ کې تاؤتریخوالی موجود دی. د پاکستان په سفر د امریکې د کانگرس ډلې غړو کراچۍ کې د صدر آصف علي زرداري سره لیدلې دي. مائیکل میک کال نیغ په نبغه د صدر زرداري د قوله وائي ،زه به ددوې نوغی ویستلو د پاره ستاسو سره کار کوم...زه دا خلک ډیر ښه پیژنم دوې ماران دي او زه دوي ټولو پسې ورزم. ؛ میک کال وائي هغه د صدر زرداري د وینا هرکلی کوي خو پوښتنه دا ده چې هغه په پوځ او په استخباراتي اداره څومره اختیار لري. د پاکستان په استخباراتي اداره آئي ایس آئي د حقاني دلې سره د تعلق الزامات هم لگول کیږي خو د پاکستان حکومت دغه رپورټونه ردوي.